als_Latn dik_Latn sag_Latn
Kryeministri Edi Rama i ka dhënë përgjigje Ambasadorit Amerikan në vendin tonë Donald Lu, lidhur me ecurinë e Reformës në Drejtësi. Shefi i qeverisë ka zgjedhur rrjetin social facebook, për të përcjellë edhe një herë qëndrimin e ekzekutivit dhe maxhorancës që ai drejton.
“Asnjëherë më dakord se sot me ambasadorët e SHBA-BE! Koha e ballos me maska po mbaron! PS gati të votojë që sot Reformën në Drejtësi”.
Ambasadori Amerikan Donald Lu, që në momentin që shkeli tokën shqiptare, ka qënë i drejtpërdrejtë me klasën politike shqiptare. Mesazhet e tij për situatën e korrupsionit apo kriminalzimit të politikës kanë qënë të forta, ndërsa sot fokusi është tek reforma në drejtësi. Donald Lu në tryezën e reformës për drejtësinë, përballë të gjithë kampeve politike ishte i drejtpërdrejtë kur deklaroj:
“Kam një mesazh shumë të thjesht: nëse kjo reformë dështon, turpëroni veten përpara atyre që ju kanë zgjedhur. Gjithashtu do të turpëroni marrëdhënien tuaj me Shtetet e Bashkuara dhe Bashkimin Evropian. Ne nuk do të lejojmë të dështojë. Vendi shpreson që ju ta realizoni këtë reformë me sukses dhe ne do t’ju ndihmojnë për ta bërë këtë”.
Ndërsa klasa politike shqiptare vijon të lëshoja akuza ndaj kundërshtarëvë për pengesë të miratimit të reformës në drejtësi, Donald Lu ka një tjetër mesazh.
“Mëshiroj udhëheqësit e shurdhër politik nëse e bllokojnë këtë reformë. Do të përballeni me zemërimin e publikut shqiptar në zgjedhjet parlamentare të vitit të ardhshëm, nëse mendoni se mund të mbroni gjykatësit e prokurorit të korruptuar, duke bllokuar këtë reformë”.
Kryeministri Edi Rama jo rradhë herë ka vendosur afate për miratimin e Reformës në Drejtësi, por që janë shkelur deri më sot. Ndaj tashmë “frenat” e saj i takojnë aleatit kryesor në qeveri Ilir Meta. Në një dalje për mediat, kryeparlamentari i kërkoj politikës shqiptarë të miratojë me shpejtësi këtë reformë, e kjo si një mesazh i qartë dhe për Brukselin.
“Të japim mesazh Brukselit se reforma s’ishte lojë për t’i lënë përgjegjësinë njëri-tjetrit. Se jemi shtet i standardeve evropiane. Ndryshimet Kushtetuese të miratohen në javët, jo në muajt që vijnë, kjo është domosdoshmëri. Diferencat shihen si pretekse për të vonuar reformën në drejtësi”
Situata ekonomike ishte në fokus të një bashkëbisedimi që Kreu i Partisë Demokratike Lulzim Basha zhvilloi me gazetarët. Lideri i opozitës denoncoi aferat e korrupsionit të qeverisë, ku në krye të abuzimeve ëhstë vetë kryeministri Rama, deklaroj Basha.
“Pjesa e Edit, pak e Olsit, është pjesa e prokurimeve publike. Qeveria ia ka dalë të vendosë dy rekorde. 2/3-ta e tenderave publikë bëhen pa garë, duke blerë më shtrenjtë. Ku e merr këtë shërbim me çmimin më të lartë? Njerëzit të cilëve Edi Rama u jep prokurimet, apo me çmimin më të lartë, për njerëzit e njohur si klientelë. Dhe këtu përfshihen edhe shpenzimet e luksit, ndërkohë që popullsia krihet në mjerim”.
E ky qëndrim nuk kaloj në heshtje nga Kryeministri Rama, i cili i lidh akuzat e liderit të opozitës me reformën në Drejtësi.
“Bëmë O Babë të të ngjaj! Shpif Baba e shpif Çuni, shpif e shpif e eja rrotull se po na vjen Reforma në Drejtësi, sa më shumë baltë se kushedi…”.
Reagimi i kryeministri erdhi në të njëjtën kohë kur kryetari i opozitës po mbante takimin me gazetarët, ndaj dhe përgjigja e tij ishte e drejtpërdrejtë.
“Reforma do të vijë, mos u bëj merak. Bajgat e Edi Ramës nuk shesin më” tha Basha.
Pasditën e sotme, u mblodh Komisioni i Posaçëm për Reformën në Drejtësi, pa praninë e opozitës, e cila e kishte paralajmëruar më parë diçka të tillë.
Mirëpo, mbledhja ka vijuar pa praninë e anëtarëve të opozitës, mbledhje ku folën edhe ekspertët ndërkombëtarë amerikanë dhe europianë.
Menjëherë pas përfundimit të saj, kryetari i Komisionit, Fatmir Xhafaj, i ka quajtur kontradiktore deklaratat e opozitës dhe vendimet e saj për të mos marrë pjesë në diskutime.
Në mbledhjen e së hënës u dëgjuan reflektimet e ekspertët ndërkombëtarë të EURALIUS dhe OPDAT dhe se ata janë duke punuar lidhur me propozimet e PD-së. Xhafaj tha se gjatë kësaj jave, po punohet që projekti final kushtetues të jetë gati javën e ardhshme, për t’u votuar në Kuvend.
Kryetari i Kuvendit, Ilir Meta, organizoi një pritje në Pallatin e Brigadave, për 25 vjetorin e vendosjes së pluralizmit parlamentar.
Të pranishëm ishin deputetë të të gjitha kohërave të Kuvendit, kryetarë të partive politike në vend si dhe përfaqësues te trupave diplomatikë në Tiranë.
Gjatë fjalimit të tij, Meta shprehu garancinë se konsensusi do të arrihet dhe reforma në drejtësi do të miratohet. “Më lejoni të shpreh bindjen se do t’ia dalim! Ky Kuvend do të mbahet mend si Kuvendi i reformës në drejtësi”.
Kreu i Kuvendi shprehu një falënderim të veçantë për ish kryeparlamentarin Pjetër Arbnori dhe “Heroin e Demokracisë”, Azem Hajdari, bashkëshortet e të cilëve ndodheshin në këtë ceremoni.
Komisioni i Venecias, nëpërmjet një njoftimi publik deklaroj të premten se Reforma në Drejtësi tashmë është në dorë të klasës politike shqiptare. Por pa kaluar as 24 orë, Kryetari i Kuvendit Ilir Meta deklaroi se tashmë është koha që “të bëjmë një lexim objektiv dhe të paanshëm të opinioneve të Komisionit të Venecias”.
“Në rastet kur do të ketë lexime të ndryshme të kërkojmë edhe ndihmën e EURALIUS-it si mision i paanshëm për interpretimin final dhe objektiv të çdo çështjeje”.
Por kush do tyë jetë qëndrimi i Lëvizjes Soicaliste për Integrim lidhur me Reformën në Drejtësi, Ilir Meta ka këtë përgjigje:
Qëndrimi zyrtar i LSI-së për këtë reformë është që do të votojë me të 20 votat e saj atë reformë për të cilën është shprehur Komisioni i Venecias dhe në atë mënyrë që është shprehur Komisioni i Venecias. LSI-ja ka vetëm në plan që të votojë reformën në drejtësi. LSI-ja e ka thënë e para se standardi është vetëm Komisioni i Venecias. Ajo e ka gjykuar me thellësi draftin e reformës, pra ka qenë e ndërgjegjshme për një klimë politike jo shumë bashkëpunuese, kështu që nuk ka asnjë plan tjetër, përveçse të shprehet pro rekomandimeve të Komisionit të Venecias”.
Reforma në Drejtësi është çështja më e dabatuar e dy viteve të fundit në Shqipëri. Por tashmë partnerët tanë ndërkombëtarë ia lënë në dorë klasës politike shqiptare, duke i kërkuar asaj që të miratojë draftin për këtë reformë. Reforma në Drejtësi është një nga pesë prioritet kyçe për procesin e integrimit të vendit në BE. Këtë të premte, saga e rekomandimeve dhe e opinioneve të ekspertëve të Venecias ka marrë fund. Komisioni miratoi draftin përfundimtar të reformës në drejtësi duke e lënë topin në fushën e politikës shqiptare për kalimin e saj. Lajmi është konfirmuar fillimisht nga delegacioni i Bashkimit Europian në Shqipëri përmes rrjeteve sociale.
“Komisioni i Venecias miratoi opinionin përfundimtar për reformën në drejtësi dhe falenderoi delegacionin e BE-së për mbështetjen dhe bashkëpunimin. Tashmë është përgjegjësi e Parlamentit të bëjë reformën historike në drejtësinë që kërkojnë qytetarët shqiptarë”.
Ndërkohë maxhoranca dhe opozita janë të ndara për metodologjinë që duhet të ndjekin për të arritur në një draft të pranuar nga të gjitha palët. Socialistët mendojnë se përfshirja e ekspertëve është zgjidhja më e mire, ndërsa demokratët, që kanë paraqitur edhe 11 vërejtjet e tyre, kërkojnë dialog politik.
Klasa politike shqiptaren e tregoi dhe një herë se sa të vështirë e ka që të gjejë gjuhën e kompromisit. Pas më shumë se 3 orë diskutimesh, Komisioni i Posaçëm për reformën në drejtësi vendosi të që t’i përcjellë Komisionit të Venecias për marrje mendimi tekstin e rishikuar të ndryshimeve Kushtetuese të hartuar nga ekspertët e nivelit të lartë dhe opinionet e grupeve politike parlamentare të Partisë Demokratike dhe Lëvizjes Socialiste për Integrim. Në këtë mënyrë Komisioni i Venecias do të ketë në tryezë 3 drafte për reformën në drejtësi.
Gjatë debatit të zhvilluar në këtë Komision, roli i politikës në drejtësi ishtë pika e vetme që ndan maxhorancën dhe opozitën sa i përket draftit për reformën në drejtësi dhe nisur nga kjo, palët pritet të vijojnë diskutimet për të kapërcyer edhe këtë ngërç.
Si opozita, ashtu edhe maxhoranca bien dakort për nevojën e reformës në drejtësi dhe rëndësinë e saj jetike sa i takon integrimit të vendit, si edhe që drafti i ekspertëvë është një bazament i shëndetshëm.
Në mbyllje të tryezës, Kryetari i Komisionit të Posaçëm të reformës në drejtësi Fatmir Xhafaj dha këtë deklaratë:
“ Së pari, të gjithë biem dakord dhe shprehim vullnetin politik si ligjvënës se reforma në drejtësi është themelore për procesin e integrimit, por mbi të gjitha për demokracinë në Shqipëri, shtetin e së drejtës dhe qytetarët shqiptarë. Së dyti, biem dakord se projekti që kemi ka një bazament të shëndetshëm, me të cilin të gjithë ndajmë shumë të përbashkëta, por me rezerva, pasi kemi dhe këndvështrime të ndryshme për çështje të veçanta nga pikëpamja e leximit që i është bërë rekomandimeve të Komisionit të Venecias.
Jul 29, 2017
Jul 23, 2017
Jul 23, 2017
Jul 24, 2017
Jul 22, 2017
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn bos_Latn bos_Latn bos_Latn bos_Latn